Návrh NARIADENIE RADY o rozdelení rybolovných možností na základe protokolu k Dohode o partnerstve v odvetví rybárstva medzi Európskym spoločenstvom a Seychelskou republikou /* COM/2013/0765 final - 2013/0373 (NLE) */





DÔVODOVÁ SPRÁVA Komisia na základe príslušného mandátu Rady[1] a v mene Európskej únie rokovala so Seychelskou republikou s cieľom obnoviť protokol k Dohode o partnerstve v odvetví rybárstva medzi Európskym spoločenstvom a Seychelskou republikou. Na záver týchto rokovaní sa 10. mája 2013 parafoval nový protokol, ktorý sa vzťahuje na obdobie šiestich rokov od prijatia rozhodnutia Rady o podpísaní a predbežnom uplatňovaní uvedeného protokolu a po skončení platnosti súčasného protokolu 17. januára 2014. Tento postup týkajúci sa rozdelenia rybolovných možností podľa tohto protokolu medzi členské štáty sa začína súbežne s postupmi týkajúcimi sa rozhodnutia Rady, so súhlasom Európskeho parlamentu, o uzavretí nového protokolu a rozhodnutia Rady o podpísaní uvedeného protokolu v mene EÚ a o jeho predbežnom uplatňovaní. Novým protokolom sa rybárom EÚ poskytujú rybolovné možnosti v rybolovnej zóne Seychel, ktoré budú k dispozícii 40 plavidlám na lov vakovou sieťou a 6 plavidlám s lovnými šnúrami. V súlade so zmluvou je potrebné určiť spôsob rozdelenia rybolovných možností medzi členské štáty. Komisia na základe toho navrhuje, aby Rada prijala toto nariadenie. 2013/0373 (NLE) Návrh NARIADENIE RADY o rozdelení rybolovných možností na základe protokolu k Dohode o partnerstve v odvetví rybárstva medzi Európskym spoločenstvom a Seychelskou republikou RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 43 ods. 3, so zreteľom na návrh Komisie[2], keďže: (1) Nový protokol, ktorým sa stanovujú rybolovné možnosti a finančný príspevok podľa Dohody o partnerstve v odvetví rybárstva medzi Európskou úniou a Seychelskou republikou, bol parafovaný 10. mája 2013. (2) Rada prijala ...[dátum]... rozhodnutie č. …/2013/EÚ[3] o podpísaní a predbežnom uplatňovaní nového protokolu k dohode o partnerstve v odvetví rybárstva. (3) Metóda rozdeľovania rybolovných možností medzi členské štáty by sa mala vymedziť na obdobie platnosti nového protokolu. (4) V súlade s článkom 10 ods. 1 nariadenia Rady (ES) č. 1006/2008[4] ak sa ukáže, že sa rybolovné možnosti pridelené Únii na základe protokolu plne nevyužívajú, Komisia o tom príslušné členské štáty informuje. Ak členský štát do lehoty, ktorú určí Rada, neodpovie, považuje sa to za potvrdenie skutočnosti, že plavidlá dotknutého členského štátu nevyužívajú v plnej miere svoje rybolovné možnosti v danom období. Je nevyhnutné takúto lehotu určiť. (5) Toto nariadenie by sa malo uplatňovať od začiatku predbežného uplatňovania protokolu, PRIJALA TOTO NARIADENIE: Článok 1 1. Rybolovné možnosti stanovené v protokole k Dohode o partnerstve v odvetví rybárstva medzi Európskou úniou a Seychelskou republikou (ďalej len „protokol“) sa medzi členskými štátmi rozdeľujú takto: a) Plavidlá na lov tuniakov vakovou sieťou Španielsko || 16 plavidiel Francúzsko || 22 plavidiel Taliansko || 2 plavidlá b) Plavidlá s lovnými šnúrami na lov na hladine Španielsko || 2 plavidlá Francúzsko || 2 plavidlá Portugalsko || 2 plavidlá 2. Nariadenie Rady (ES) č. 1006/2008 sa uplatňuje bez toho, aby bola dotknutá Dohoda o partnerstve v odvetví rybárstva medzi Európskym spoločenstvom a Seychelskou republikou (ďalej len „dohoda“) a protokol. 3. Ak sa žiadosťami členských štátov uvedených v odseku 1 o oprávnenie na rybolov nevyčerpajú všetky rybolovné možnosti stanovené protokolom, Komisia zváži žiadosti o oprávnenie na rybolov od akéhokoľvek iného členského štátu v súlade s článkom 10 nariadenia Rady (ES) č. 1006/2008. 4. Lehota, počas ktorej majú členské štáty potvrdiť, že v plnej miere nevyužívajú rybolovné možnosti, ktoré im boli udelené na základe dohody, ako sa uvádza v článku 10 ods. 1 nariadenia Rady (ES) č. 1006/2008, sa stanoví na 10 pracovných dní odo dňa, keď Komisia informuje členské štáty, že rybolovné možnosti sa nevyčerpali. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Uplatňuje sa od 18. januára 2014. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Rozhodnutie Rady (ES) č. 6497/2013 z 15. februára 2013. [2] Ú. v. EÚ C , , s. . [3] Ú. v. EÚ L .... [4] Nariadenie Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva, o zmene a doplnení nariadení (EHS) č. 2847/93 a (ES) č. 1627/94 a o zrušení nariadenia (ES) č. 3317/94 (Ú. v. EÚ L 286, 29.10.2008, s. 33).